
El dilluns 11 d'abril es va inaugurar Construmat, el parc temàtic de constructores i immobiliàries. La Fira de Barcelona albergarà aquest event que sota el Projecte Construcció Sostenible, no fa més que remarcar l'especulació amb què es mou el sector immobiliari. 


Atenció! La distribució de Contra-Infos es farà el proper dimarts 39 d'abril a El Brot, c/ Abat Odó 73,Tlf: 93.345.52.04 


Els i les sense papers en lluita 0 kupació i centres socials 


ES COORDINA LES MOBILITZACIONS PER DIFONDRE LA LLUITA DELS SENSE PAPERS ALS BARRIS 


Desallotjat l'espai de referència antagonista a M enorca 


S'amplia a una dotzena el nombre de locals amb 
tancaments d'immigrants per la regularització 


Barcelona.- La lluita dels immigrants sense 
papers en vaga de fam entra a la seva segona 
setmana amb un major nombre de locals, 
però amb un desgast físic consid¬ 
erable. Ja són una dotzena els 
punts on es realitzen tancaments, 
distribuits a ciutats com Santa 
Coloma, Sant Vicenç dels Horts, 

Terrassa, Hospitalet i Barcelona. A 
la vila de Gràcia s'hi han afegit els 
locals de la Coordinadora Popular 
de Festes i la Barraqueta, a Ciutat 
Vella la seu de l'Associació de 
Veins, el local dePSUC-Viu i la Casa 
de la Solidaritat. També s'ha iniciat 
un tancament exclusivament de 
dones a l'esglèsia de Can Serra, a 
l'Hospitalet de Llobregat. Les aten¬ 
cions mèdiques a la majoria d'in¬ 
drets ja s'han convertit en una 
tònica habitual, i diverses unitats 
de la Creu Roja i el 061administren 
serum i evaluen les constants vitals 
dels vaguistes. El dissabte a la tarda 
tanmateix es va realitzar una 
protesta a la plaça de Sant Jaume 
per visualitzar els tancaments. 

Rangel envia policies per 
perseguir vaguistes 
Les protestes han dut a la Dele¬ 
gació del Govern a una estratègia 


d'amenaces per tal d'aconseguir un debilita¬ 
ment de la lluita. Així, el delegat del govern a 
Catalunya, Joan Rangel va declarar el passat 


divendres que els immigrants només acon¬ 
seguirien una ordre d'expulsió si seguien amb 
la seva actitud. Això s'ha materialitzat amb la 
presència constant de policies de 
paisà a les proximitats dels locals, 
amb una desena de detencions 
durant els últims dies. Ja s'han iniciat 
diversos procediments d'expulsió. El 
dimarts al matí, a més, es va iniciar la 
presència d'unitats antiavalots a la 
ciutat de Terrassa. Però no només han 
limitat la pressió a mesures repressi¬ 
ves, també han orquestrat una estra¬ 
tègia de deslegitimació amb immi¬ 
grants afins a l'administració. Diverses 
entitats, molts dels directius de les 
quals, són funcionaris del nou govern 
tripartit, han emès un comunicat en 
que es desmarquen dels tancaments 
com a mesura legítima i avalen la via 
de la negociació. Recordem que ara 
fa 3 anys es barallaven per abanderar 
els tancaments a l'església del Pi. Des 
de l'Assemblea per la Regularització 
es vol fer una avaluació de les noves 
mesures en vies d'aprovació per part 
del govern central, que suposarien 
una lleugera flexibilització de les 
condicions de la regularització, però 
clarament insuficients. 

La concentració del dissabte a la tarda va 


visibilitzar els tancaments a la plaça de Sant Jaume. 


Un gran dispositiu de guàrdies civils assalta Llucalari 

Un grup reduït estanca a un dels búnquers i una persona resisteix penjada al penva-seaat 


Alaior/ M enorca.- Dimarts dia 12, a les 8 del 
matí, la guàrdia civil ha rodejat amb vuit cotx¬ 
es les antigues instal·lacions militars de 
Llucalari, okupades ara fa tres anys. L'ensurt 
inicial s'ha anat accentuant quan, més d'una 
trentena de guàrdies civils, s'han disposat a 
destrossar cada porta que trobaven fent fora 
les persones que en aquells moments eren a 
les vivendes. Un grup de tres persones ha 
aconseguit pujar dalt d'una teulada d'una de 
les cases, tot i que la guàrdia civil ha aconse¬ 
guit baixar-los. En total, una dotzena de per¬ 
sones han estat identificades. Paral·lelament, 
un grup reduït ha aconseguit tancar-se dins un 
dels búnquers que es troben prop de la costa. 
Una persona també s'ha penjat amb cordes 
directament al penyasegat. Però la intenció de 
la guàrdia civil era acabar amb el desallotja¬ 


ment abans que es fes fosc i, així ha estat. A les 
4 de la tarda, amb l'ajuda de bombers i lamp¬ 
istes, la guàrdia civil ha donat per finalitzat el 
desallotjament. Per altra banda, les persones 
desallotjades han pogut treure tots els objec¬ 
tes que tenien a l'interior de les cases i encara 
es troben traslladant-los. El punt de trobada 
és al poble d'Alaior on, cap a les 6 de la tarda, 
ja hi havia una cinquantena de persones i s'ha 
convocat una cacerolada aquesta nit a dos 
quarts de deu a la plaça M iranda de M aó. 
L'espai protegit de Llucalari en interrogant 
Tal com informàvem just abans de setmana 
santa, Llucalari havia rebut una ordre de 
desallotjament que instava al col·lectiu a 
abandonar les cases i tot l'espai. La resposta 
havia estat intensificar les activitats del cen¬ 
tre social i atraure més gent al projecte. 


Alhora, l'ajuntament d'Alaior s'havia posi- 
cionat en favor de la proposta del col·lectiu 
de Llucalari, juntament amb d'altres coali¬ 
cions com el Fòrum Ciutadà, per tal de trans¬ 
formar les antigues instal·lacions militars en 
espai públic i d'ús lúdic. Ara bé, el fet que els 
terrenys encara continuïn pertanyent a 
l'exèrcit, posa en dubte el futur de l'espai. 
Alhora, ha tornat a reaparèixer l'antic propi¬ 
etari a qui foren expropiades les terres, la 
família Squella, coneguda per les seves múlti¬ 
ples hectàrees de propietat a l'illa. Per tant, 
quan s'aclareixi de qui són les terres, també 
caldrà veure l'ús que se'n fa, en un territori 
protegit com «Reserva de la biosfera» i, conc¬ 
retament, protegit com a reserva natural on 
no s'hi pot ni construir ni enderrocar. 

Manifestació contra 
l'especulació a Sant Boi 

Sant Boi/ Baix Llobregat.- El passat dissabte 9 d'abril va tenir lloc una nova mani¬ 
festació per la recuperació de l'Ateneu Santboià. L'Ajuntament de Sant Boi proposa 
un pla especulatiu en el qual només un 15% dels actuals terrenys de l'Ateneu 
Santboià aniran destinats a equipaments culturals. El 85% restant del nostre Ateneu 
serà un hotel-balneari (alimentat amb les saludables aigües del tram final del riu 
Llobregat) i moltes vivendes (pisos), de les quals no s'especifica si n'hi haurà de pro - 
tecció oficial. Tot el projecte cultural s'ha encarregat a Els Comediants, obviant les 
tasques de dinamització social i cultural que el Col·lectiu de l'Ateneu Santboià ha 
estat duent a terme durant els darrers 8 anys. Ateneu Santboià 12/ 4/ 05 


Desallotjament sense 
avís al barri del Clot 

Barcelona.- Dimarts 12 d'abril a les 9:30 del matí 
agents antiavalots de la policia nacional han desal¬ 
lotjat una casa okupada al carrer Monturiol núm. 13, 
al barri del Clot, sense previ avís. Com sempre en 
aquests casos la policia ha fet la feina bruta, 
demostrant un cop més que el seu únic interès es 
defendre als patrons. Una casa buida no serveix per a 
res, per aquest motiu continuarem okupant i en con¬ 
seqüència preocupant. Els i les okupants 12/ 4/ 05 


Si et vols fer soci o sòcia de l'Espai Obert envia'ns un mail a espaiobert@moviments.net 
























Criminalització dels moviments socials 


Acció realitzada pels solidaris i solidàries amb els joves 

Encadenament i jornades solidàries 
pel cas repressiu dels Tres de Gràcia 


Barcelona.- El passat dijous 7 es va fer una 
acció de suport als Tres de Gràcia en la que 
tres persones es van encadenar a la reixa 
d'entrada als jutjats, simbolitzant fins a quin 
punt els Tres de Gràcia estan lligats de mans 
per la decisió política de jutjar-los a l'Au¬ 
diència Nacional. Tres joves més van mos¬ 
trar, agenollats a terra, emmanillats i tacats 
de pintura vermella, la vulneració de drets 
que pateixen molts detinguts dins de les 
comissaries, i en concret els maltractaments 


Sabadell/ Vallès Occidental.- El 7 d'abril, van 
ser detinguts quatre dels nou agressors feix¬ 
istes que havien apallissat a tres joves 
sabadellencs la nit del passat 6 de febrer. El 
dissabte dia 9, el jutge decretava la llibertat 
sense càrrecs al·legant la manca de proves, 
tot i que els agredits els havien identificat, 
els agressors havien reconegut ser els autors 
materials de la pallissa i tres d'ells tenien 
antecedents per agressions similars. A més, 


que van patir els detinguts l'abril de 2002 a 
les depenències policials de Via Laietana. 
Vuit persones més van desplegar banderoles 
contra el judici a l'Audiència Nacional i una 
pancarta de suport als encausats. L'acció va 
coincidir amb la jornada antirepressiva de 
solidaritat amb els Tres de Gràcia que es va 
celebrar aquest dissabte 9 al barri de Gràcia 
de Barcelona, on hi va haver paradetes infor¬ 
matives, xerrades i un dinar popular. 

un dels agressors també és un dels acusats 
d'una altra agressió feixista que es registrà 
una setmana després, el 12 de febrer. 
L'agressió per la qual foren detinguts data de 
la matinada del 6 de febrer. Dos nois i una 
noia estaven fent una cervesa davant del bar 
Sorginak, conegut també per l'entrada i les 
detencions de la policia durant els fets del 
bar Bemba. En aquells moments, dos cotxes 
van frenar i van baixar nou individus que van 


L'Audiència Provincial 
condemna a presó a 
un jove de Terrassa 

Terrassa/ Vallès Occidental- El passat di¬ 
vendres 8 d'abril es va realitzar una concen¬ 
tració davant l'Audiència Provincial de Bar¬ 
celona per protestar contra la sentència del 
jutge Enrique Rovira del Canto, del Jutjat 
Penal núm. 2 de Terrassa, que condemna un 
jove terrassenc a 2 anys i 7 mesos de presó 
pels delictes d'ultratge a Espanya, atemptat 
a l'autoritat i desordres públics. L'acte, al 
que van assistir unes 70 persones, va durar 
prop de dues hores i es van poder sentir 
crits de suport per al company de Terrassa, 
així com de rebuig cap al tarannà feixista 
del jutge que va instruir el cas i cap al tripar¬ 
tit, pel seu silenci i connivència durant tot 
el procés. Com a cloenda es va tallar el tràn¬ 
sit durant uns minuts i es va llegir un comu¬ 
nicat. Pel proper 14 de maig hi ha convoca¬ 
da una manifestació de suport a Terrassa. 

Solidaritat Antirepressiva de Terrassa 
+ Contra-lnfos 12/ 4/ 05 


Antifeixisme 


400 persones es 
manifesten contra 
el feixisme a Salou 

Salou/ Baix Camp.- El passat dissabte 9 d'abril 
més de 400 persones es van manifestar pels 
carrers de Salou en resposta a les agressions 
de caire racista i feixista i a l'alarmant aug¬ 
ment de pintades de caràcter ultradretà. Un 
important grup de neonazis, entre gent del 
propi poble i d'altres provinents de Reus i de 
Tarragona, està incrementant la seva presèn¬ 
cia a Salou amenaçant reiteradament a per¬ 
sones immigrades i pertanyents a diferents 
col·lectius alternatius d'aquesta població. 
Davant d'aquests fets es va decidir fer la con¬ 
vocatòria de dissabte on es van escoltar 
força crits contra la violència feixista, en 
suport a les persones immigrades i per la uni¬ 
tat d'acció enfront l'extrema dreta. 

agredir directament als tres joves. Degut a 
l'agressió, els dos nois van ser traslladats a 
l'hospital i a un d'ells se li van practicar deu 
puntsdesutura. Contra-lnfos 12/ 4/ 05 



Una de les persones que es va encadenar a les reixes dels jutjats de Barcelona. 


Llibertat sense càrrecs pels 
quatre feixistes que van apallissar 
tres joves sabadellencs 


Imposen una ordre d'allunyament a les okupants 

Desallotjada un altre cop 
la Coktelera de Manresa 


L'Assemblea d'Okupes 
de Can M arbre posa 
en marxa un projecte 
alternatiu i obert 

Denuncien un presumpte acte 

de «sabotatge» del recinte 

per part de l'Ajuntament 

Vilanova/ El Garraf.- El col·lectiu d'okupes 
de Can Marbre ha anunciat que durant els 
propers mesos presentarà un programa amb 
les activitats que es realitzaran a l'antiga 
fàbrica okupada. Els joves volen convertir 
Can Marbre en un centre cultural de refer¬ 
ència tant a Vilanova com a la resta de la 
comarca, com ho va ser en el seu dia Can 
Cellerot per a l'Alt Penedès, on les associa¬ 
cions de la ciutat puguin utilitzar l'espai per 
fer-hi activitats. Els joves, que divendres 
passat van celebrar el primer acte des de 
l'okupació, han denunciat aquesta setmana 
que han patit diversos sabotatges: els han 
forçat les portes en diferents ocasions i els 
han inutilitzat els panys amb silicona. En un 
comunicat, el col·lectiu no descarta em¬ 
prendre «mesures dràstiques» si continuen 
els sabotatges, com ara mobilitzacions per 
defensar el seu projecte. 

Visita de dos regidors 
Els okupes de Can Marbre van rebre diven¬ 
dres passat la visita dels regidors de Cultura 
i Joventut de la ciutat. Joan Ignasi Elena i 
Iolanda Sànchez van explicar als joves que 
en aquest espai està projectada la construc - 
ció d'una residència per a gent gran, cosa 
que provocarà que hagin d'abandonar l'im¬ 
moble. També els van recordar que ocupar 
edificis és il·legal. Els ocupants, que ja van 
rebre una visita informativa de la policia 
pocs dies després de l'ocupació, van 
destacar que els dos polítics volien nego¬ 
ciar el desallotjament. També han lamentat 
que «després de retardar el projecte durant 
mesos, sigui ara quan tenen presses per tirar 
endavant el projecte de la residència». 

Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


Manresa/ El Bages.- Divendres, 8-04-05, van 
desallotjar de nou La Coktelera de Manresa. 
Aquesta casa fou ocupada ara fa un mes i 
desallotjada sense ordre pels mossos d'es¬ 
quadra. Van ser detingudes 6 persones acu¬ 
sades d'usurpació i una d'atemptat a l'autori¬ 
tat. Al cap d'un mes, aquesta casa ha estat 
reocupada per donar-li vida i per donar res¬ 
posta a l'impunitat policial i de la propietària 
Anna Maria Pujol i Devant (de miserables el 
món n'està ple i 'que le parta un rayo'). Des¬ 
prés d'una setmana de resitència (es feia el 
que es podia), la matinada del divendres 8 
d'abril, van arribar tant sols 8 furgones d'an- 
tidisturbis dels mossos i uns 6 cotxes patrulla 
(sense oblidar-nos dels secretes amb passa¬ 
muntanyes i tot). Van entrar sense trucar, es¬ 
botzant les portes tot rebentant les defenses 
que s'havien posat. Fins que no estaven totes 
les ocupants al terra no van mostrat l'ordre de 
desallotjament. Aquesta ordre venia acompa¬ 
nyada d'una ordre d'allunyament de l'estima¬ 
da propietària, de la seva casa i lloc de treball 
a les 6 persones que es trobaven en aquells 
moments a dins l'immoble. Van deixat que els 
ocupants recollisin les pertinences (més o 
menys, perquè la ratafia se la van quedar ells 
i 5 matalassos), i els van fer marxar, identifi¬ 
cant el comitè de suport que els esperava a 
fora. La propietària havia demanat un desal¬ 
lotjament cautelar denunciant que havia es- 


Molins de Rei/ Baix Llobregat.- El passat 1 
d'abril es va realitzar una manifestació de 
rebuig contra l'imminent desallotjament del 
KOM 8 de març, previst inicialment pel 4 
d'abril. Uns dies abans s'havia acceptat el 
recurs per aturar l'execució. La manifestació 
va transcórrer amb total normalitat, tret 
d'algun incident amb l'immobiliària Keler 
però, tot i així, es van rebre dures crítiques 
per part de la població que s'indignà perquè 
esvan embrutar les parets. El matí del diven¬ 
dres 8 d'abril s'efectuà un fort desplegament 
policial al carrer casanova. En principi sem¬ 
blava que venien a desnonar als veïns del 
número 7 que ja tenien data de desallotja¬ 
ment. Degut al recurs, el procés contra el 


tat agredida el dia de l'ocupació, i que rebia 
un assetjament psicològic a través de cartells 
i pancartes per part dels 'ocupes'. La CoKte- 
lera és una il·lusió que segueix viva i agitant- 
se. Ens treureu la nostra casa però nosaltres 
ens emportem la ràbia! La Coktelera 12/ 4/ 05 

El procés judicial contra 
Na Bastardes dóna un nou pas 
Manresa/El Bages.- La setmana passada 
l'audiència provincial va acceptar el recurs 
que havia posat la constructora Comerium 
SL després de que els jutjats de Manresa li 
haguéssin desestimat la petició de desallot¬ 
jament per no aportar el títol de propietat 
de l'immoble. Després de tres anys d'oku- 
pació, Na Bastardes ha vist com es rehabili¬ 
tava la seva degradació i ha vist com donava 
cobertura a diversos col·lectius en la seva 
lluita per combatre les injustícies socials que 
genera el sistema: sopars, tallers, xerrades, 
debats, assemblees, acció, propaganda... Així 
doncs, ens trobem que d'aquí a dos mesos es 
fixarà la data de desallotjament per al 
Centre Social Okupat Na Bastardes, la qual 
pensem que no passarà de l'estiu. L'estament 
judicial ha tornat a primar el dret a la propi¬ 
etat privada al dret a l'habitatge; ha tornat a 
primar el dret a l'especulació urbanística al 
dret a la transmissió de la cultura popular. 

KOM (n Q 9)i la vivenda La Kasa-nova (n Q ll) 
estava aturat. Però no anar així. 

La secretaria judicial, amb una actitud pre¬ 
potent va donar l'ordre de desallotjar el 
KO M, tot i que no la vivenda. El que no sabia 
era que als jutjats de Sant Feliu s'havien 
equivocat en el n Q (enlloc del n Q 7 van posar 
el del KOM,el n Q 9) al canviar el procés judi¬ 
cial de penal a judici de faltes.Tot i que es va 
intentar esclarir, mostrant la documentació, 
els esforços van ser inútils i es va efectuar el 
desallotjament i després de treure les perti¬ 
nences van tapiar l'edifici.Per la tarda 40 
persones van assistir a una concentració de 
rebuig a l'acció policial-judicial. 

Assemblea del KOM 12/ 4/05 


Desallotjat el KO M 8 de M arç 





























Laboral 


Resistènciesa la violència immobiliària 



ta—" 


Sò BTAJUíi 2 r LfíCh 


Jateo Real 


Dj'v«ndres 15 cfabriï ol KOP-ALTA TENSIÓ 
C/Sofer í torrents 36, *ftenfe* Estació El prat 


Del ]5 al 30 d'abril, entre av. Gaudí i carrer Provença 


Festes alternatives Sagrada Família 

Divendres ]5 abrila les ]9h Manifestació, c/ SantJosep ]9bis 


Dimarts 19 abril a les 8 del matí concentració per aturar-los 


Actes suport Ateneu de Viladecans 

Dissabte ]6 abril H30h a la Font dels Eucaliptus, Torre Baró 


Assemblea Xarxa Educació Lliure 

Divendres 15 abril 20h a plaça Orfila <M >Sant Andreu, L-l 


Concentració suport Kan Fritanga 

A UN ANY DE LA MORT DEL CONDUCTOR D'AUTOBÚS PABLO DÍEZ... 


Defensem I Ateneu de Viladecans 


1000 persones exigeixen al 
Tripartit que no aprovi 
acomiadaments a M iniwatt 

Barcelona.- Divendres 8 d'abril un grup de 
treballadors i treballadores de l'empresa 
Phillips-M iniwatt, van repartir durant la tar¬ 
da, octavetes informatives pel centre de la 
ciutat explicant els acomiadaments que 
efectuarà l'empresa. Les octavetes també 
convocaven a una manifestació de cara al 
diumenge dia 8, exigint al Tripartit que no 
aprovi els acomiadaments que deixen a un 
20% de la plantilla sense cap tipus de solu¬ 
ció. El diumenge gairebé al punt del migdia, 
un milerde personesesva concentrarà pla¬ 
ça Universitat. La manifestació s'encaminà 
cap a plaça Sant Jaume on es llegí el mani¬ 
fest contra el tancament i s'afirmà que les 
mobilitzacions continuaran. Cal dir que el 
proper 28 d'abril es celebrarà el judici con¬ 
tra les nou persones que foren detingudes a 
Sants durant una acció de suport als i les 
treballadores. Contra-lnfos 12/ 4/ 05 


Col·lectius i contrainformació 


Esborrat un mural en 
memòria de Quico Sabaté 

Sant Celoni/Vallès Oriental.- La setmana 
passada va aparèixer esborrat un mural al 
cementiri de Sant Celoni en memòria de 
Q uico Sabaté, que havia estat fet en un acte 
de la Marxa-Homenatge als Maquis. De mo - 
ment no se sap qui ha estat el responsable 
d'aquest fet. Marxa Maquis 12/04/05 



Dissabte 16 d'abril a les 18h, 

M anifestació 
central del Tomb 
Anti repressiu 

Lloc: Plaça Universitat de Barcelona 


Porten 9 setmanes sense aigua 

Assetjament immobiliari a Gràcia 


Vila de Gràcia.- Ensarriba un comunicat de les 
persones que encara habiten l'edifici al carrer 
Verdi 28 denunciant un cas de mobbing: «La 
finca data de l'any 1853, és un edifici de tres 
plantes que fou venut pel matrimoni propi¬ 
etari a la immobiliària M EST 28 2003 S.L. de 
Barcelona. Aquesta venda comportava però 
l'usdefruit del 50% de la finca (dreta ús fins al 
dia de la mort de la inquilina). D'aquesta man¬ 
era la immobiliària compra un finca amb dos 
avis que hi viuen des de fa més de 30 anys: el 
Sr. Vicente (a l'àtic) i la senyora Carme (al prin¬ 
cipal) que és la legítima titular del dret d'us¬ 
defruit vitalici. Entre ells dos es crea una 
relació molt propera de veïnatge ja que es 
troben sols en una finca semi-abandonada. 
Fins i tot es connecten un timbre d'un pis a 
l'altre per qualsevol urgència. 

Els problemes comencen quan la Sra. Carme 
pateix una trencada de fèmur i la família 
decideix ingressar-la en una residència per la 
seva tranquil·litat. Es aquí quan la immobil¬ 
iària aprofita l'absència de la titular de l'usde¬ 
fruit per començar tota una sèrie d'obres 
il·legals sense permís per tota la finca, provo¬ 
cant fractures per tot l'edifici, malmetent 
part de la finca i perjudicant la qualitat de 
vida dels inquilins. Paral·lelament comencen a 
fer mobbing a l'únic veí que resisteix a la 
finca, el Sr. Vicente. El conviden a marxar, i 
fins i tot li posen un detectiu privat a València 
per demostrar que allà hi té un germà i que si 
el fan fora no es quedaria al carrer... La cosa va 
ràpida, li ofereixen 1200€ i marxar, després de 
30 anys, i si no accepta haurà de fer front a un 
procés de desnonament. 

D'altra banda, el fillol de la usufructuària 
comença a negociar amb la nova propietat la 
venda de l'usdefruit de la meitat de l'edifici, 
amb el permís de la seva padrina. L'única 


condició que posa és que el seu antic veí, Sr. 
Vicente, continui a casa seva i no hagi de 
marxar sota cap concepte. Les negociacions 
no arriben a bon port ja que la immobiliària 
ofereix per l'usdefruit un preu tres vegades 
menor del que val. Després de gairebé un any 
de frustrades negociacions, el nebot de 
l'usufructuària decideix llogar la seva part a 
un col·lectiu del barri, incloent-hi el pis del 
senyor Vicente per evitar que els nous propi¬ 
etaris el facin fo ra de casa seva. Es fa una par¬ 
tició davant de notari per tal de delimitar les 
dues parts de la finca: una part (la de la propi¬ 
etària) on té seu la immobiliària i una con¬ 
structora, l'altra part, on es troben tots els 
inquilins de la finca, incloent el Sr. Vicente. 
Actualment la situació ésforça complicada. 
La propietat al veure que s'ha llogat l'usde¬ 
fruit ha decidit emprar mitjans poc legals. 
Han tallat la llum, l'aigua i fins i tot la llum 
de l'escala (el Vicente viu a l'àtic). També es 
personaren uns senyors per tal de canviar el 
pany d'accés a la finca deixant persones tan¬ 
cades a l'interior i impedint que poguessin 
accedir a la casa. No ho van aconseguir. 

La propietat ha posat candaus als compta¬ 
dors de l'aigua comunitària i ha dit clara¬ 
ment que inclús prohibirà utilitzar les 
canonades ja que diu, són seves. Els inquilins 
de la finca Verdi 28, demanen poder posar 
un comptador d'aigua al seu nom i gaudir 
d'un dret bàsic com és l'aigua. Aquest procés 
pot tardar un any per la via judicial, però 
confien que la pressió mediàtica, la solidari¬ 
tat i el sentit comú facin que la propietat 
s'adoni que els ha de respectar. Estan rec¬ 
ollint firmes cada dia (a partir de les 19h- 
20h) al Cl Verdi 28, local dret. El cap de set¬ 
mana estaran tot el dia. Mira també: 
verdi28.org» Inquilins Verdi 28,12/ 4/ 05 


Novaokupació 
a l'Hospitalet 

La Torrassa/ Hospitalet de Llobregat.- "El pa¬ 
ssat dissabte 9 d'abril vàrem okupar una fà¬ 
brica abandonada molt gran a l'Hospitalet, 
al carrer Juan Ramón Jímenez 22, metro de 
La Torrassa. Volem obrir un espai alliberat 
de les normes de la heteronormalitat. Hem 
començat les tasques de neteja. El dimarts 
es van presentar els mossos d'esquadra pero 
no sabem quines eren les seves intencions. 
Volem convidar a totes les persones inter¬ 
essades a que vinguin a donar-nos suport i 
ajudar-nos''. Els i les Okupants 12/ 4/ 05 


Cadena humana el passat diumenge 

Aturat l'últim 
intent de deshauci 
als edificis del 
Forat de la Vergonya 

Santa Caterina/ Barcelona.- El passat diven¬ 
dres 7 d'abril estava previst el desnonament 
d'una dona amb 3 fills que viu als pisos que 
Focivesa posseeix a la zona del Forat de la 
Vergonya. Hi havia una convocatòria pro¬ 
gramada per aturar aquest desnonament, en 
la que s'hi van arribar a concentrar una quar- 
entena de persones. Finalment no es va 
efectuar el desnonament perque Focivesa 
es va comprometre a no fer-lo efectiu en 
els propers dos mesos. En principi, aquesta 
dona haurà de ser reallotjada en una altra 
vivenda de protecció oficial. 

En protesta per les actuacions que té pre¬ 
vistes Focivesa es va realitzar una cadena 
humana que va rodejar la illa que tenen 
pensat enderrocar. Contra-lnfos 12/ 04/ 05 


oratge de la setmana vinent 


Dimecres 13 

Dijous 14 

Divendres 15 

Dissabte 16 

Diumenge 17 

Dilluns 18 

Dimarts 19 

Dissabte 16 d’abril a les 22h, Festa antirepres- 
siva al centre social Els Tòxics de Cornellà. 
Organitza: Els Tòxics, Psg. Ferrocarrils 13-15 


Segueixen passant les depressions a prop de Catalunya però sense deixar massa precipitacions. Divendres sembla que 
cauran ruixats intensos però no sembla que siguin de llarga durada. Dissabte quedarà alguna precipitació per la tarda. 
Les ventades del nordest seran fortes a partir de dissabte al vespre, amb baixada de temperatures i aclariment del cel. 

















































